wickkiey/tamil-wikipedia-chunked huggingface dataset:
# சி. கே. சுப்பிரமணிய முதலியார்

## உரைச்சிறப்பு

முதன்முதலில் பெரியபுராணம் முழுமைக்குமான உரை கண்டவர் என்னும் பெருமைக்குரியவர் சிவக்கவிமணியேயாவார். இவருடைய படைப்புகளில் மிகச்சிறந்ததாகப் போற்றப்படுவது பெரிய புராண உரையே என்பது அறிஞர்களின் கருத்தாகும்.இதனை,  
:போற்றுந்திருத் தொண்டர் புராணத்தின் பேருரையை
:வேற்றுமை இன்றி விரித்துரைத்தான் நீற்றணிசெய்
:கோவையுறை சுப்ரமணிக் கோமான் குறுமுனியாத்
:தேவைநிகர் அண்ணல் சிறந்து  
என்று திருமுருக கிருபானந்த வாரியார் சிறப்பித்துப் பாடுகிறார்.  
திருத்தொண்டர் புராணத்திற்கு அரும்பத உரையும் குறிப்புரையும் மட்டும் வெளிவந்திருந்த நாளில் ஆறுமுக நாவலரால் எழுதப்பட்ட உரை காரைக்கால் அம்மையார் புராணம் வரை மட்டுமே கிடைத்த நிலையில் பெரிய புராணம் முழுமைக்கும் உரை எழுதிய பெருமைக்குரியவர் சிவக்கவிமணி என்று செட்டிநாடு இதழ் (29.04.1954) சுட்டிக்காட்டுகிறது.
# சி. கே. சுப்பிரமணிய முதலியார்

## பெரியபுராண உரைப்பணித் தொடக்கம்

சிவக்கவிமணி 1917இல் முறையான பெரியபுராண வாசிப்பைத் தொடங்கினார். 1918இல் திருப்பேரூரில் தவத்திரு சாந்தலிங்க சுவாமிகள் சங்கத்தின் இரண்டாவது ஆண்டு விழாவிற்குத் தலைமைப் பொறுப்பேற்ற கயப்பாக்கம் சதாசிவ செட்டியார் பொழிந்த பெரிய புராண உரையைக் கேட்க நேரிட்டது. அதனைத் தொடர்ந்து அவரிடமே கோவையில் தங்கியிருந்து நேர்முகமாகப் பெரியபுராண விளக்கம் கேட்டுப் பயின்றதோடு பெரியபுராணக் கையேடு படிக்கவும் செய்து வந்தார். அவ்வேளையில் அவர் எடுத்துக் கொண்ட அருங்குறிப்புகளே பின்னாளில் விரிவான அளவில் பெரியபுராண உரை எழுதுவதற்குக் காரணமாக அமைந்தது.
# சி. கே. சுப்பிரமணிய முதலியார்

## பிற பணிகள்

சி. கே. சுப்பிரமணிய முதலியார் 1922 முதல் 1925 வரை கோவை நகரசபை உறுப்பினராகவும், துணைத்தலைவராகவும் பணியாற்றியுள்ளார். 1926 முதல் 1929 வரை சென்னைப் பல்கலைக்கழகத்தின் தமிழ் மொழி ஆணையாளராகவும் பணியாற்றினார். தூத்துக்குடி சித்தாந்த சபையின் தலைவராக மூன்றாண்டுகள் பணியாற்றினார்.
# சி. கே. சுப்பிரமணிய முதலியார்

## பட்டங்கள்

- *சிவக்கவிமணி* - சென்னை மாகாணத் தமிழ்ச் சங்கம், 1940
- *திருமுறை ஞான பாநு* - மதுரை ஆதீனம், 1954
# சி. கே. சுப்பிரமணிய முதலியார்

## தன்வரலாறு

சிவக்கவிமணி தன் வரலாற்றை ‘ஒரு பித்தனின் சுயசரிதம்’ என்னும் தலைப்பில் நூலாகப் படைத்துள்ளார். இந்நூல் 270 பக்கங்களில் கையெழுத்துப் பிரதியாக உள்ளது. இதுவரையிலும் அச்சாகவில்லை. இந்நூல் அவரால் 1956ஆம் ஆண்டு எழுதப்பட்டது.
# சி. கே. சுப்பிரமணிய முதலியார்

## மறைவு

சிவக்கவிமணி 1961ஆம் ஆண்டு சனவரி 24ஆம் நாள் தை மாதம் செவ்வாய்க்கிழமை பரணி நாளில் தன் 83ஆம் அகவையில் திருப்பேரூரில் காலமானார்.
# டுரியான் துங்கல் ஏரி

**டுரியான் துங்கல் ஏரி** (மலாய்: *Tasik Durian Tunggal*; ஆங்கிலம்: *Durian Tunggal Lake*); என்பது மலேசியா, மலாக்கா மாநிலத்தில், அலோர் காஜா மாவட்டத்தில் *(Alor Gajah District)* அமைந்துள்ள ஓர் ஏரியாகும். மலாக்கா மாநகரத்தில் இருந்து 20 கி.மீ. தொலைவில் உள்ளது.  
டுரியான் துங்கல் நகரில் இருந்து ஜாசின் நகருக்குச் செல்லும் வழியில், பெரிய அளவிலான இந்த டுரியான் துங்கல் ஏரி உள்ளது. உண்மையில் இது ஒரு நீர்த்தேக்கமாகும்.
# டுரியான் துங்கல் ஏரி

## பொது

இந்தத் நீர்த் தேக்கத்தில் இருந்து குடிநீர் மலாக்கா மாநிலம் முழுமைக்கும் விநியோகம் செய்யப்படுகிறது. 1992-ஆம் ஆண்டில் சீனப் புத்தாண்டின் போது அந்த நீர்த் தேக்கத்தில் இருந்த நீர் முழுமையாக வற்றிப் போனது.  
அதனால் இந்நீர்த் தேக்கத்தை நம்பியிருந்த பெரும்பாலான மலாக்கா வாசிகள் அவதியுற்றனர். தேக்கத்தில் இருந்த எல்லா உயிர்ப் பொருள்களும் அழிந்து போயின. அந்தக் குளம் மீண்டும் புத்துயிர் பெற ஐந்து ஆண்டுகள் பிடித்தன.  
அதன் பின்னர், மூவார் ஆற்றில் இருந்து, நீர் டுரியான் துங்கல் குளத்திற்குத் திருப்பி விடப்பட்டது. அதன் பிறகு அப்படிப்பட்ட இடர்பாடுகள் எதுவும் ஏற்படவில்லை.
# டுரியான் துங்கல் ஏரி

## வரலாறு

1900களில் டுரியான் துங்கல் ஓர் அடர்ந்த காட்டுப் பகுதியாக இருந்த போது, நிறைய காட்டு யானைகள் சுற்றித் திரிந்தன. இந்த யானைகள் மாச்சாப், கீசாங், திபோங், தங்காக், தம்பின் பகுதிகளில் இருந்து டுரியான் துங்கல் காடுகளுக்கு வந்தவை.  
அந்தக் காலக்கட்டத்தில், டுரியான் துங்கல் காடுகளில் ’டுரியான்’ எனும் முள்நாரிப் பழ மரங்கள் அதிகமாக விளைந்தன. காட்டு யானைகளுக்கு முள்நாரிப் பழங்கள் மிகவும் பிடிக்கும்  
ஒரு முறை, பல ஆயிரம் டுரியான் பழமரங்கள் இருந்தும், ஒரு மரத்தில்கூட காய்கள் காய்க்கவில்லை. ஆனால், ஒரே ஒரு மரத்தில் ஒரே ஒரு காய் மட்டும் காய்த்து இருந்தது. அந்தக் காய், காய்த்துப் பழமாக விழும் வரையில் எல்லா யானைகளும் அந்த மரத்தின் அடியிலேயே காத்து இருந்தன.
# டுரியான் துங்கல் ஏரி

## வரலாறு

### பெயர் விளக்கம்

நாட்கள் வாரங்களாகி பல மாதங்கள் ஆகியும், அந்த முள்நாரிப் பழம் கீழே விழவே இல்லை. மரத்திலேயே தொங்கிக் கொண்டு இருந்தது. யானைகள் ஏமாந்து காட்டை விட்டு திரும்பிப் போய்விட்டன.  
அதன் பின்னர் பூர்வீகக் குடிமக்கள் அந்த இடத்திற்கு டுரியான் துங்கல் என்று பெயர் வைத்தனர். இப்படித்தான் டுரியான் துங்கல் நகரத்திற்கும்; டுரியான் துங்கல் ஏரிக்கும் பெயர் வந்தது.
# வலையப்பூக்குளம்

**வலையப்பூக்குளம்** (*Valayapookulam*) என்பது இந்தியாவின் தமிழ்நாடு மாநிலத்தில் கமுதிக்கு அருகில் அமைந்துள்ள ஒரு கிராமம் ஆகும். இந்த கிராமம் இராமநாதபுரம் மாவட்டத்தில் முதுகுளத்தூர் சட்டமன்றத் தொகுதிக்கு உட்பட்டது.  
வலையப்பூக்குளம் கிராம மக்களின் முக்கிய தொழில் விவசாயம் மற்றும் கால்நடை வளர்ப்பு ஆகும். கிராமத்தில் இருந்து ஏராளமானோர் நகர்ப்புறங்களுக்கு இடம்பெயர்ந்து சென்னை, மதுரை, புதுக்கோட்டை, தஞ்சாவூர், காஞ்சிபுரம் ஆகிய இடங்களில் வசித்து வருகின்றனர்.  
நாடார்களால் நிர்வகிக்கப்படும் மேல்நிலைப் பள்ளி ஒன்று இக்கிராமத்தில் உள்ளது. பெரிய முத்தம்மன், பத்திரகாளி அம்மன், மாடசாமி, முனீஸ்வரர், அய்யனார், பெரியாண்டவர் கோயில்கள் இக்கிராமத்தின் முக்கியமான கோயில்களாகும். வைகாசி *பொங்கல்* கிராமத்தின் முக்கிய திருவிழாவாகும். இந்த கிராமத்தில் நாடார் சமூகத்தைச் சேர்ந்தவர்கள் அதிகமாக உள்ளனர்.
# லுகான்ஸ்கா மாகாணம்

**லுகான்ஸ்கா மாகாணம்** (**Luhansk Oblast**) உக்ரைன் நாட்டின் கிழக்கில் உள்ள தொன்பாஸ் பிரதேத்தில் உருசியாவின் எல்லையை ஒட்டி அமைந்துள்ளது. இதன் நிர்வாகத் தலைமையிடம் இலுகன்சுக் நகரம் ஆகும். இம்மாகாணத்தை உருசியா ஆதரவு ஆயுதப் போராளிகளின் கைப்பிடியில் இருந்தது. 2022-ஆம் ஆண்டில் உக்ரைன் மீதான உருசியாவின் படையெடுப்பின் போது, லுகான்ஸ்கா மாகாணத்தை உருசியா அரசு மட்டும் இறையான்மை கொண்ட இலுகன்சுக் மக்கள் குடியரசாக அங்கீகாரம் வழங்கியுள்ளது. மேலும் இதனை தலைநகரமாக சீவிரோடோனெட்ஸ்க் நகரம் அறிவிக்கப்பட்டுள்ளது.
# லுகான்ஸ்கா மாகாணம்

## புவியியல்

உக்ரைன் நாட்டின் கிழக்கில் உள்ள தொன்பாஸ் பிராந்தியத்தில் அமைந்த லுகான்ஸ்கா மாகாணம் 26,700 சதுர கிலோ மீட்டர் பரப்பளவு கொண்டது. லுகான்ஸ்கா மாகாணம் வடக்கிலிருந்து தெற்காக 250 கிலோ மீட்டர் நீளமும்; கிழக்கிலிருந்து மேற்காக 190 கிலோ மீட்டர் நீளமும் கொண்டது. இம்மாகாணம் உருசியாவுடன் 746 கிலோ மீட்டர் எல்லையை பகிர்ந்து கொள்கிறது.  
இம்மாகாணத்தின் வடக்கிலும், கிழக்கிலும் உருசியா நாடும், மேற்கில் கார்கிவ் மாகாணம், தெற்கில் தோனெத்ஸ்க் மாகாணம் எல்லைகளாக கொண்டுள்ளது.
# லுகான்ஸ்கா மாகாணம்

## வரலாறு

லுகான்ஸ்கா மாகாணத்தில் 90% மக்கள் உருசிய மொழி பேசுகின்றனர். 1991-ஆம் ஆண்டில் எடுக்கப்பட்ட பொதுவாக்கெடுப்பில், 7016% லுகான்ஸ்கா மாகாண மக்கள், லுகான்ஸ்கா மாகாணம், உருசியாவின் ஆளுமையின் கீழ் இருப்பதை விரும்பினர். லுகான்ஸ்கா மாகாணத்தின் உருசியர்கள் ஆதரவாளர்கள் நடத்திய உள்நாட்டுப் போருக்குப் பின் 83.86% மக்கள் லுகான்ஸ்கா மாகாணம், தன்னாட்சி கொண்ட குடியரசாக இருப்பதை விரும்பினர்.  
8 ஏப்ரல் 2014 அன்று கிரிமியாவை உருசியா ஆக்கிரமிப்பு செய்து உருசியாவுடன் இணைத்துக் கொண்டது. அதே நேரத்தில் தொன்பாஸ் பிரதேசத்தில் உருசியாவில் ஆதரவால், இலுகன்சுக் மக்கள் குடியரசு மற்றும் தனியெத்சுக் மக்கள் குடியரசுகள் தோற்றுவிக்கப்பட்டது.2022-ஆம் ஆண்டில் உக்ரைன் மீதான உருசியாவின் படையெடுப்பின் போது, இலுகன்சுக் மக்கள் குடியரசு மற்றும் தனியெத்சுக் மக்கள் குடியரசுகளுக்கு உருசியா அங்கீகாரம் வழங்கியது.
# லுகான்ஸ்கா மாகாணம்

## மாகாண ஆட்சிப் பிரிவுகள்

லுகான்ஸ்கா மாகாணம் 18 மாவட்டங்களும், 37 நகரங்களும், 109 நகர்புற குடியிருப்பு பகுதிகளும், 792 கிராமங்களும் கொண்டது.
# லுகான்ஸ்கா மாகாணம்

## மக்கள் தொகை பரம்பல்

லுகான்ஸ்கா மாகாணத்தில் உருசிய மொழி பேசுபவர்கள் எண்ணிக்கை 39.1%, உக்குரேனிய மொழி பேசுபவர்கள் 58% உள்ளனர். 2001-ஆம் ஆண்டில் மக்கள் தொகை கணக்கெடுப்பின்படி, 68.8% மக்கள் தங்களை உருசியர்கள் என்றும், 30% மக்கள் தம்மை உக்ரைனியர்கள் என பதிவு செய்துள்ளனர்.
# லுகான்ஸ்கா மாகாணம்

## பொருளாதாரம்

இம்மாகாணத்தில் நிலக்கரி சுரங்கங்கள், கனரக இயந்திரங்கள் உற்பத்தி தொழிற்சாலைகள், உலோகத் தொழிற்சாலைகள், வேதியல், பெட்ரோலியம் மற்றும் எரிவாயுத் தொழிற்சாலைகள் அதிகம் உள்ளது.
# லுகான்ஸ்கா மாகாணம்

## இதனையும் காண்க

- தொன்பாஸ்
- தோனெத்ஸ்க் மாகாணம்
- தோனெத்ஸ்க்
- இலுகன்சுக் நகரம்
- தனியெத்சுக் மக்கள் குடியரசு
- இலுகன்சுக் மக்கள் குடியரசு
# எதிர்நீச்சல் (தொலைக்காட்சித் தொடர்)

**எதிர்நீச்சல்** என்பது 2022 ஆம் ஆண்டு முதல் சன் தொலைக்காட்சியில் ஒளிபரப்பான ஒரு சிறந்த தொலைக்காட்சி நாடகத் தொடர் ஆகும். இது சன் என்டர்டெயின்மெண்ட் மற்றும் திருசெல்வம் தியேட்டர்ஸ் சார்பில் திருச்செல்வம் என்பவர் தயாரிப்பு, திரைக்கதை மற்றும் இயக்கத்தில் உருவாக்கப்பட்டுள்ளது.  
இந்த தொடரின் கதை ஜனனி என்ற இளம் பெண் தனது தந்தையின் லட்சியத்திற்காக புகுந்தவீட்டில் எதிர்கொள்ளும் போராட்டங்களை சொல்கிறது. இதில் மதுமிதா எச், சபரி பிரசாந்த், கனிகா, பிரியதர்ஷினி, ஹரிப்ரியா இசை, ஜி. மாரிமுத்து, சத்தியப்பிரியா, கமலேஷ், கீர்த்தனா, சுப்பிரமணியன் கோபாலகிருஷ்ணன், பம்பாய் ஞானம் மற்றும் பாரதி கண்ணன் போன்ற பலர் நடித்துள்ளார்கள். இந்த தொடர் பெப்ரவரி 7, 2022 முதல் திங்கள் முதல் சனி வரை இரவு ஒளிபரப்பாகி, 744 அத்தியாயங்களுடன் நிறைவு பெற்றது.  
இந்த மெகாத்தொடர்தான் தமிழ்நாட்டிலேயே முதல் முறையாக U+R சந்தையில் (நகர்ப்புறம் + கிராமப்புறம்) 9:30 மணியளவில் ஒளிபரப்பாகி, TRP மதிப்பீட்டில் முதல் இடத்தை பிடித்த முதல் தமிழ் தொலைக்காட்சி தொடர் ஆகும். எதிர்நீச்சல் வரலாறு சாதனை புரிந்தது.
# எதிர்நீச்சல் (தொலைக்காட்சித் தொடர்)

## நடிகர்கள்

- பார்வதி - ஜனனி (பகுதி 2)
- மதுமிதா எச் - ஜனனி (பகுதி 1)
- கனிகா - ஈஸ்வரி
- பிரியதர்ஷினி - ரேணுகா
- ஹரிப்ரியா இசை - நந்தினி
- ஜி. மாரிமுத்து - ஆதி குணசேகரன்
- சபரி பிரசாந்த் - சக்திவேல்
- கமலேஷ் - ஞானசேகரன்
- விபூ ராமன் - கதிர்வேல்
- சத்தியப்பிரியா - விசாலாட்சி
- சத்யா தேவராஜன் - ஆதிரை செல்வி
- பம்பாய் ஞானம் - பட்டம்மாள்
- திருச்செல்வம் - ஜீவானந்தம்
- விமல் - கரிகாலன்
- காயத்ரி கிருஷ்ணன் - ஜான்சி ராணி
# 8-மெர்கேப்டோகுயினோலின்

**8-மெர்கேப்டோகுயினோலின்** (*8-Mercaptoquinoline*) என்பது C<sub>9</sub>H<sub>7</sub>NSH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். நிறமற்ற திண்மமாக இது காணப்படுகிறது. பல்லினவளைய குயினோலின் வழிப்பெறுதியாக வகைப்படுத்தப்படும் இச்சேர்மத்தின் கட்டமைப்பில் உள்ள எட்டாம் நிலையில் ஒரு தயோல் குழு பதிலீடு செய்யப்பட்டுள்ளது. பொதுவான கொடுக்கிணைப்பு முகவரான 8-ஐதராக்சிகுயினோலினை ஒத்த சேர்மமாக 8-மெர்கேப்டோகுயினோலின் அறியப்படுகிறது.
# சினி ஏரி

<mapframe text="சினி ஏரி அமைவிடம்" zoom=12 latitude=3.433333 longitude=102.916667>{
"type": "Feature",
"geometry": { "type": "Point", "coordinates": [102.916667, 3.433333] },
"properties": {
"title": "Malaysian Lake",
"marker-color": "7B68EE",
"marker-size": "medium",
"marker-symbol": "wetland"
}
}</mapframe>
**சினி ஏரி** (மலாய்: *Tasik Chini*; ஆங்கிலம்: *Chini Lake*); என்பது மலேசியா, பகாங் மாநிலத்தில், பெக்கான் மாவட்டத்தில் அமைந்துள்ள ஒரு நன்னீர் ஏரி. 12 சின்ன ஏரிகளைக் கொண்ட சினி ஏரி, தீபகற்ப மலேசியாவில் இரண்டாவது பெரிய நன்னீர் ஏரியாகும்  
பகாங் மாநிலத் தலைநகரான குவாந்தான் நகரில் இருந்து 85 கி.மீ. தொலைவில் உள்ளது. சினி ஏரி ஒரு பண்டைய கெமர் நகரத்தின் தளமாக இருக்கலாம் என்று வரலாற்று ஆசிரியர்கள் சிலர் நம்புகின்றனர்.  
தீபகற்ப மலேசியாவின் கிழக்குக் கரை மலைத் தொடரில் சினி ஏரி அமைந்து உள்ளது. இதன் சகோதர ஏரி என்று அழைக்கப்படும் பெரா ஏரி; சினி ஏரியில் இருந்து 50 கி.மீ. தொலைவில் உள்ளது.  
ஏரியின் கரைகளில், குறிப்பாக கம்போங் குமும் *(Kampung Gumum)* எனும் கிராமத்தில் சக்குன் பழங்குடியினர் அதிக அளவில் உள்ளனர். அவர்கள் இன்னும் தங்கள் பழைய பாரம்பரிய வழிகளில் வாழ்கிறார்கள். இவர்களிடம் இருந்து மர வேலைப்பாட்டுக் கைவினைப் பொருட்களும் மற்றும் ஊதுகுழல்களும் கிடைக்கின்றன. ஒராங் அஸ்லி கிராமத்தின் சமூகத் தலைவர் தோக் பத்தின் அவாங் அலோக் *(Tok Batin Awang Alok)* கூறுகையில்: மரம் வெட்டுதல் மற்றும் தாது சுரங்க நடவடிக்கைகள் மாசுபாட்டை உருவாக்குகின்றன; மற்றும் உள்ளூர்வாசிகளுக்குப் பிரச்சினைகளை ஏற்படுத்துகின்றன என்று கூறுகிறார்.  
ஏரியில் குளிக்கும் குழந்தைகளுக்கு அரிப்பு ஏற்படுகிறது. ஏரியில் பிடிக்கப்படும் மீன்களும் சாப்பிட முடியாத நிலையில் உள்ளன.
# சினி ஏரி

### ஒராங் அஸ்லி மக்கள்

ஒராங் அஸ்லி மக்கள் பாரம்பரிய மருத்துவத்தில் பயன்படுத்தப்படும் வேர்களைச் சேகரிக்க அந்தப் பகுதிகளுக்கு செல்ல முடியாத நிலை; அத்துடன் அந்தப் பகுதிகள் சுரங்கத் தொழில்களுகாக மூடப்பட்டு உள்ளன எனும் புகார்களும் வெளிவருகின்றன.
# தெர்னோப்பில் மாகாணம்

**தெர்னோப்பில் மாகாணம்** (**Ternopil Oblast**) உக்ரைன் நாட்டின் மேற்குப் பகுதியில் அமைந்துள்ளது. இதன் நிர்வாகத் தலைநகரம் தெர்னோப்பில் நகரம் ஆகும். 2021-இல் இதன் மக்கள் தொகை 10,30,562 ஆகும். இம்மாகாணத்தில் 34 கோட்டைகள் உள்ளது. இம்மாகாணத்தின் ஊடாக தினிஸ்டர் பள்ளத்தாக்கு செல்கிறது.
# தெர்னோப்பில் மாகாணம்

## புவியியல்

மேற்கு உக்ரைனில் மலைப்பாறைகள் கொண்ட மேட்டு நிலத்தில் அமைந்த தெர்னோப்பில் மாகாணத்தின் பரப்பளவு 13,800 சதுர கிலோ மீட்டர் ஆகும். இம்மாகாணத்தில் இயறகையில் அமைந்த நூற்றுக்கும் மேற்பட்ட குகைகள் கொண்டுள்ளது.இம்மாகாணத்தின் தலைநகரான தெர்னோப்பில் நகரத்தில் தினிஸ்டர் ஆறு பாய்கிறது.
இதன் தெற்கில் செர்னிவ்சி மாகாணம், தென்மேற்கில் ஐவானோ-பிராங்கிவ்ஸ்க் மாகாணம், வடமேற்கில் லிவீவ் மாகாணம், வடக்கில் ரைவன் மாகாணம் மற்றும் கிழக்கில் கமெல்னிட்ஸ்கி மாகாணம் அமைந்துள்ளது.
# தெர்னோப்பில் மாகாணம்

## மக்கள் தொகை பரம்பல்

இம்மாகாணத்தின் 98% மக்கள் உக்குரேனிய மொழி பேசுபவர்கள் ஆவார். உருசிய மொழி பேசுபவர்கள் 1.6% ஆக உள்ளனர். 2020-இல் இதன் மக்கள் தொகை 10,38,694 ஆகும்.
# தெர்னோப்பில் மாகாணம்

## பொருளாதாரம்

இம்மாகாணத்தின் முக்கியப் பொருளாதாரம் வேளாண்மைப் பயிர்களிலிருந்து கிடைக்கிறது. கரும்பு, மதுபானங்கள், பால்பொருட்கள் தொடர்பான ஆலைகள் இம்மாகாணத்தில் அதிகம் உள்ளது.
# தெர்னோப்பில் மாகாணம்

## மாகாண ஆட்சிப் பிரிவுகள்

18 சூலை 2020க்குப் பிறகு இம்மாகாணம் 3 மாவட்டங்கள், 14 நகரங்கள், 17 நகரபுற குடியிருப்புகள், 1019 கிராமங்கள் கொண்டுள்ளது.
# வின்னித்சியா மாகாணம்

**வின்னித்சியா மாகாணம்** (**Vinnytsia Oblast**) உக்ரைன் நாட்டின் தென்மேற்கில் அமைந்த மாகாணம் ஆகும். இதன் நிர்வாகத் தலைமையிட நகரம் வின்னித்சியா நகரம் ஆகும். 2021-ஆம் ஆண்டில் இதன் மக்கள் தொகை 15,29,123 ஆக இருந்தது.
# வின்னித்சியா மாகாணம்

## எல்லைகள்

வின்னித்சியா மாகாணத்தின் வடக்கில் சைதோமிர் மாகாணம், வடகிழக்கில் கீவ் மாகாணம், கிழக்கில் செர்கசி மாகாணம் மற்றும் கிரோவோக்ராட் மாகாணம், தெற்கில் திரான்சுனிஸ்திரியா மற்றும் மால்டோவா நாடுகள், மேற்கில் செர்னிவ்சி மாகாணம் மற்றும் கமெல்னிட்ஸ்கி மாகாணம், தென்கிழக்கில் ஒடெசா மாகாணம் எல்லைகளாக உள்ளது.
# வின்னித்சியா மாகாணம்

## புவியியல்

இம்மாகாணத்தின் ஊடாக தினேப்பர் ஆறு பாய்கிறது. இது மால்டோவா நாட்டுடன் 202 கிலோ மீட்டர் நீளத்திற்கு எல்லையை பகிர்ந்து கொள்கிறது. மேலும் இது உள்நாட்டில 7 உக்ரைனிய மாகாணங்களுடன் எல்லையை பகிர்ந்து கொள்கிறது. இம்மாகாணம் பல கருங்கல், பழுப்பு நிலக்கரி, பாக்சைட் உள்ளிட்ட கனிமங்கள் நிறைந்தது. உலகின் பெரிய 800 மில்லியன் டன் அளவிற்கு தூய வெள்ளை களிமண் சுரங்கங்கள் கொண்டது. மேலும் வெந்நீர் ஊற்றுகள் கொண்டது.
# வின்னித்சியா மாகாணம்

## பொருளாதாரம்

இம்மாகாணம் அனல் மின் நிலையங்கள் அதிகம் கொண்டது. மேலும் 39 சர்க்கரை ஆலைகளும், 13 மதுபான தொழிற்சாலைகளும் கொண்டது. மேலும் சூரியகாந்தி எண்ணெய் உற்பத்தி தொழிற்சாலைகளும் கொண்டுள்ளது.
# வின்னித்சியா மாகாணம்

## மாகாண ஆட்சிப் பிரிவுகள்

இம்மாகாணம் 27 மாவட்டங்கள், 18 நகரங்கள், 1466 கிராமங்கள் கொண்டது.
# ஈரசிட்டைல் பெராக்சைடு

**ஈரசிட்டைல் பெராக்சைடு** (*Diacetyl peroxide*) என்பது (CH<sub>3</sub>CO<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் பெராக்சைடு ஆகும். வெண்மை நிறத்தில் ஒரு திண்மமாகவும் அல்லது கூர்மையான நெடியுடன் கூடிய எண்ணெய்ப் பசை கொண்ட நீர்மமாகவும் இச்சேர்மம் காணப்படுகிறது. இருமெத்தில் தாலேட்டு போன்ற கரைசலாகவே பெரும்பாலும் பயன்படுத்தப்படுகிறது. உறைந்த அசிட்டிக் அமிலத்தை நீரற்ற ஈரெத்தில் ஈதரில் கரைந்த பேரியம் பெராக்சைடுடன் வினைபுரியச் செய்து படிப்படியாக ஈரசிட்டைல் பெராக்சைடை இவர் தயாரித்தார்.
# ஈரசிட்டைல் பெராக்சைடு

## தயாரிப்பு

ஐதரசன் பெராக்சைடுடன் மிகையளவு அசிட்டிக் நீரிலியைச் சேர்த்து வினைப்படுத்தி ஈரசிட்டைல் பெராக்சைடு தயாரிக்கப்படுகிறது. பெர் அசிட்டிக் அமிலம் இங்கு ஓர் இடைநிலையாகும்.
# ஈரசிட்டைல் பெராக்சைடு

## பாதுகாப்பு

அதிர்ச்சி உணரியான ஈரசிட்டைல் பெராக்சைடு ஒரு வெடிபொருளாகும். the O-O பிணைப்பால் ஓர் ஆக்சிசனேற்றியாகவும், C-C மற்றும் C-H பிணைப்புகளால் ஓர் ஒடுக்கும் முகவராகவும் இது செயல்படுகிறது.  
தூயநிலை ஈரசிட்டைல் பெராக்சைடு வெடித்து சிதறியதாக செய்திகள் வந்துள்ளன. 25% கரைசலும் வெடிக்கும் திறனை கொண்டுள்ளது. படிக பெராக்சைடு குறிப்பாக அதிர்ச்சி உணர்திறன் மற்றும் அதிக வெடிப்பு அபாயம் கொண்டுள்ளது.
# ஈரசிட்டைல் பெராக்சைடு

## உடல்நலத் தீங்குகள்

திரவத்துடன் தொடர்பு கொள்வது கண்கள் மற்றும் தோலில் எரிச்சலை ஏற்படுத்துகிறது. உட்கொண்டால், வாய் மற்றும் வயிற்றில் எரிச்சல் ஏற்படும்.
# தேசிய நெடுஞ்சாலை 110 (இந்தியா)

**தேசிய நெடுஞ்சாலை 110** (*National Highway 110 (India)*) என்பது இந்தியாவின் தேசிய நெடுஞ்சாலைகளுள் ஒன்றாகும். இது இந்திய மாநிலமான மேற்கு வங்காளம், சிலிகுரி மற்றும் டார்ஜீலிங்கை இணைக்கிறது. இந்த நெடுஞ்சாலை சுமார் நீளமுடையது. இது குர்சியோங் வழியாகச் செல்கிறது.
# தேசிய நெடுஞ்சாலை 110 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# ஏ. ஆர். இராமசாமி

**ஏ. ஆர். இராமசாமி** (A. R. Ramasamy) (பிறப்பு-17 அக்டோபர் 1917) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். 1962ஆம் ஆண்டு தமிழ்நாடு சட்டமன்றத் தேர்தலில் தஞ்சாவூர் மாவட்டம் கும்பகோணம் சட்டமன்றத் தொகுதியிலிருந்து போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  
| 1962 | ஏ. ஆர். இராமசாமி | காங்கிரசு | 32397 | 48.26 | கிருஷ்ணமூர்த்தி | திமுக | 22704 | 33.82 | } |
| --- | --- | --- | --- | --- | --- | --- | --- | --- | --- |
# புத்ராஜெயா ஏரி

**புத்ராஜெயா ஏரி** (மலாய்: *Tasik Putrajaya*; ஆங்கிலம்: *Putrajaya Lake*); என்பது மலேசியா, புத்ராஜெயாவில் அமைக்கப்பட்டு உள்ள ஒரு செயற்கை ஏரியாகும். கோலாலம்பூருக்கு தெற்கே 33 கி.மீ. தொலைவில் உள்ளது.  
இந்த ஏரி 650 ஹெக்டேர் பரப்பளவில் உருவாக்கப்பட்டது. எரியைச் சுற்றி உள்ள புத்ராஜெயா நகரத்திற்கு இயற்கையான குளிரூட்டும் அமைப்பிற்காக உருவாக்கப்பட்டது.  
தவிர, பொழுதுபோக்கு, மீன்பிடித்தல், நீர் விளையாட்டு மற்றும் நீர் போக்குவரத்துக்காகவும் திட்டமிட்டு வடிவமைக்கப்பட்டது.
# புத்ராஜெயா ஏரி

## பொது

ஏறக்குறைய 50.9 சதுர கி.மீ. நீர்ப்பிடிப்புப் பகுதி *(catchment area)* கொண்ட இந்த ஏரியின் சராசரி ஆழம் 6.60 மீட்டர்.  
புத்ரா மசூதி *(Putra Mosque);* (இளஞ்சிவப்பு மசூதி); துவாங்கு மிசான் சைனல் அபிதீன் மசூதி (இரும்பு மசூதி) *(Tuanku Mizan Zainal Abidin Mosque),* மற்றும் ஆயிரமாண்டுக் கால நினைவுச் சின்னம் (மலேசியா) *(Millennium Monument (Malaysia)* போன்ற பிரபலமான நினைவுச் சின்னங்களும் இந்தப் புத்ராஜெயா ஏரிக் கரையில்தான் உள்ளன.
# புத்ராஜெயா ஏரி

## கட்டுமானம்

சுங்கை சுவாவ் *(Sungai Chuau)* மற்றும் சுங்கை பிசா *(Sungai Bisa)* பள்ளத்தாக்குகளுக்கு இடைப்பட்ட தாழ்ந்த நிலப்பரப்பில் புத்ராஜெயா ஏரி உருவாக்கப்பட்டது. 1998-ஆம் ஆண்டில் கட்டுமானம் தொடங்கப்பட்டு 2002-ஆம் ஆண்டில் முழுமையாக நிறைவு அடைந்தது.
# டாயாங் புந்திங் ஏரி

**டாயாங் புந்திங் ஏரி** (மலாய்: *Tasik Dayang Bunting*; ஆங்கிலம்: *Dayang Bunting Lake* அல்லது *Lake of the Pregnant Maiden*); என்பது மலேசியா, கெடா மாநிலத்தில், லங்காவி தீவில் உள்ள ஒரு நன்னீர் ஏரியாகும். இந்த ஏரி சிறிய ஏரியாக இருந்தாலும் மலேசிய வரலாற்றில் பிரபலமானது.  
டாயாங் புந்திங் ஏரி அமைந்து இருக்கும் காடுகள், மலேசியாவில் உள்ள மூன்று தனித்துவமான புவிக் காடுகளில் *(Geoforest Park)* ஒன்றாகும். இந்தக் காடுகள் 4,354 ஹேக்டர் பரப்பளவைக் கொண்டது.
# டாயாங் புந்திங் ஏரி

## பொது

இந்த நன்னீர் ஏரி மலேசியப் புராணக் கதைகளில் சொல்லப் படுகிறது. இந்த ஏரியின் நீரில் நீந்தினால் அல்லது இந்த ஏரியின் நீரைக் குடித்தால் பெண்களுக்கு கருவுறுதல் வாய்ப்புகள் அதிகரிக்கும் என்று கூறப்படுகிறது.  
லங்காவியில் உள்ள 99 தீவுகளில் டாயாங் புந்திங் தீவு இரண்டாவது பெரிய தீவு ஆகும். இது லங்காவி தீவின் தெற்கே அமைந்துள்ளது. படகின் மூலமாக எளிதாகச் செல்லலாம்.
# டாயாங் புந்திங் ஏரி

## பொது

### புவி வனப் பூங்கா

இந்த ஏரியைப் பற்றிய ஒரு ஆச்சரியமான தகவல் என்னவென்றால் இந்த ஏரி கடலுக்கு மிக மிக அருகில் இருந்தாலும் இது ஒரு நன்னீர் ஏரியாகும். உப்பு நீரின் கலப்பு இல்லை. ஒரு சின்னக் குன்றுப் பாறைதான் இந்த ஏரியையும் கடலையும் பிரிக்கின்றது. இந்த ஏரி அழுத்தமான நீல நிற நீரைக் கொண்டுள்ளது.  
டாயாங் புந்திங் ஏரியும் அதைச் சுற்றியுள்ள பகுதிகளும் புவி வனப் பூங்கா பகுதியாகும். பூங்காவில் பல குகைகள் உள்ளன. உண்மையில் இந்த ஏரியானது ஒரு பெரிய குகை இடிந்து விழுந்ததால் உருவான ஏரியாகும்.
# கென்யிர் ஏரி

<mapframe text="கென்யிர் ஏரி அமைவிடம்" zoom=9 latitude=5 longitude=102.8>{
"type": "Feature",
"geometry": { "type": "Point", "coordinates": [102.8, 5] },
"properties": {
"title": "Malaysian Lake",
"marker-color": "7B68EE",
"marker-size": "medium",
"marker-symbol": "wetland"
}
}</mapframe>
**கென்யிர் ஏரி** (மலாய்: *Tasik Kenyir*; ஆங்கிலம்: *Kenyir Lake*); என்பது மலேசியா, திராங்கானு மாநிலத்தில், உலு திராங்கானு மாவட்டத்தில் அமைந்துள்ள ஓர் ஏரியாகும். 340 சின்ன தீவுகளைக் கொண்ட கென்யிர் ஏரி, தென்கிழக்கு ஆசியாவிலேயே மிகப் பெரிய ஏரியாகக் கருதப் படுகிறது. இந்த ஏரி மிகவும் ஆழமானது. சில இடங்களில் 800 மீட்டர் ஆழம் வரை இருக்கும்.  
1985-ஆம் ஆண்டில் கென்யிர் ஆற்றில், கென்யிர் அணை *(Kenyir Dam)* உருவாக்கப்பட்டது. சுல்தான் மகமூத் மின் நிலையத்தில் *(Sultan Mahmud Power Station)* மின்சாரம் உற்பத்தி செய்வதற்காக அந்த அணை கட்டப்பட்டது. கென்யிர் அணை கட்டப் பட்டதால் ஒரு நீர்த்தேக்கம் உருவாகி அதுவே ஓர் ஏரியானது. இதன் பரப்பளவு 260,000 ஹெக்டேர்.
# கென்யிர் ஏரி

## பொது

இந்த ஏரி தென்கிழக்கு ஆசியாவிலேயே மனிதனால் உருவாக்கப்பட்ட மிகப்பெரிய ஏரியாகும். இந்த ஏரி ஒரு நீர்த் தேக்கமாக இருப்பதால் மார்ச் மற்றும் ஏப்ரல் மாதங்களில் நீர்மட்டம் அதிகமாக இருக்கும்.  
செயற்கை ஏரியாக இருந்தாலும், இப்பகுதி சுற்றுச்சூழல் சுற்றுலாவுக்காக உருவாக்கப்பட்டுள்ளது. அதன் கரையை சுற்றி பல ஓய்வு விடுதிகள் உள்ளன. மீன்பிடித்தல் பொதுவான பொழுதுபோக்கு. உள்ளூர்வாசிகளின் கூற்றுப்படி, ஆகத்து மாதத்தில் நீர் மட்டம் குறைவாக இருப்பதால் மீன் பிடிக்க சிறந்த பருவமாகக் கருதப் படுகிறது.
# கென்யிர் ஏரி

## தாவரங்கள் - விலங்கினங்கள்

கென்யிர் ஏரி பல வகையான நன்னீர் மீன்கள் மற்றும் அரிய வகை வனவிலங்குகளின் தாயகமாகவும் உள்ளது. 38,000 ஹெக்டேர் நீர் பிடிப்பு பரப்பளவைக் கொண்ட இந்த ஏரி இயற்கையாகவே நன்னீர் மீன்களின் புகலிடமாக உள்ளது.  
ஏரியில் சுமார் 300 வகையான நன்னீர் மீன்கள் இருப்பதாக சமீபத்திய ஆய்வில் தெரிய வந்துள்ளது. ஏரியைச் சுற்றிலும் மக்கி அழுகிய மரங்கள் இருக்கின்றன. அவை இந்த மீன்களுக்கு இனப்பெருக்கம் செய்யும் புகலிடங்களாக விளங்குகின்றன.
# கென்யிர் ஏரி

## தாவரங்கள் - விலங்கினங்கள்

### மீன்வளத் துறை ஆய்வு

மீன்வளத் துறையால் நடத்தப்பட்ட ஆய்வுகளில் இருந்து; 'பெரிய லம்பம்' *(Lampam Sungai)* மீன்கள்; கெலா மீன்கள்; 'தோமான்' எனும் பாம்புத் தலை மீன்கள் *(Snakehead)*; 'தப்பா' மீன்கள் *(Wallagonia);* 'காவான்' மீன்கள்; 'காலுய்' மீன்கள் *(Giant Gouramy)* மற்றும் 'கெலிசா' *(Kelisa Green Arowana)* போன்ற மீன்கள் மக்கிய மரங்களைச் சுற்றி இருப்பது தெரிய வந்துள்ளது.  
கென்யிர் ஏரியைச் சுற்றியுள்ள காடுகளில் ஆசிய யானைகள் மற்றும் மலேசியப் புலிகள் போன்ற அழிந்து வரும் உயிரினங்களும் உள்ளன.
# கென்யிர் ஏரி

## சுற்றுலா

கென்யிர் ஏரி ஒரு செயற்கை ஏரியாக இருந்தாலும், சூழல் சுற்றுலா பொருத்த வரையில் சிறப்புத் தன்மை கொண்டுள்ளது. ஏரியின் கரையில் பல ஓய்வு விடுதிகள் உள்ளன. இங்கு மீன்பிடித்தல் பிரபலம். நிறைய நீர்வீழ்ச்சிகள் மற்றும் குகைகளும் உள்ளன.
# லிவீவ் மாகாணம்

**லிவீவ் மாகாணம்** (**Lviv Oblast**) உக்ரைன் நாட்டின் மேற்கு கோடியில், போலந்து நாட்டின் எல்லையை ஒட்டி அமைந்துள்ளது. இதன் நிர்வாகத் தலைமையிடம் லிவீவ் நகரம் ஆகும். 2021-ஆம் ஆண்டில் இதன் மக்கள் தொகை 24,97,750 ஆகும்.
# லிவீவ் மாகாணம்

## புவியியல்

கார்பேத்திய மலைகள் இம்மாகாணத்தின் வடமேற்கிலிருந்து, தென்கிழக்காக அமைந்துள்ளது. இம்மாகாணத்தின் வடக்கிலிருந்து தினிஸ்டர் ஆறு மற்றும் சான் ஆறுகள் பாய்கிறது. இம்மாகாணத்தில் பைன் மரக்காடுகளும், நிலக்கரிச் சரங்கங்கள் அதிகம் உள்ளது.
# லிவீவ் மாகாணம்

## தட்ப வெப்பம்

இம்மாகாணத்தின் கார்பேத்திய மலைப்பகுதிகளில் சனவரி மாதத்தில் சராசர் வெப்பம் முதல் வரை இருக்கும். சூலை மாதத்தில் சராசரி வெப்பம தினிஸ்டர் மற்றும் சான் ஆற்றுச் சமவெளிகளில் வரையும், கார்பேத்திய மலைப்பகுதிகளில் வரையும் இருக்கும்.
# லிவீவ் மாகாணம்

## மாகாண ஆட்சிப் பிரிவுகள்

லிவீவ் மாகாணம் 20 மாவட்டங்கள், 44 நகரங்கள், 34 நகர்புற குடியிருப்பு பகுதிகள், 1849 கிராமங்கள் கொண்டது.
# லிவீவ் மாகாணம்

## மக்கள் தொகை பரம்பல்

இம்மாகாணத்தில் உக்குரேனிய மொழி பேசுபவர்கள் 94.8%, உருசிய மொழி பேசுபவர்கள் 3.6% உள்ளனர்.  
இம்மாகாணத்தில் முதலிடத்தில் 59% பேர் உக்ரைனிய கிரேக்க கத்தோலிக்க சமயத்தினராக உள்ளனர். இரண்டாவதாக உக்ரைனிய தன்னாட்சி மரபுவழி திருச்சபையினர் உள்ளனர். ரோமன் கத்தோலிக்கர்கள், உக்ரைனிய மரபுவழி திருச்சபையினர் சிறுபான்மையாக உள்ளனர்.
# லிவீவ் மாகாணம்

## இதனையும் காண்க

- லிவீவ் நகரம்
# நரதேவன்

**நரதேவன்** (*Naradeva*) (ஆட்சி சுமார் 709-721 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  
"பிரபந்த் கோசம்" என்ற நூலில் சமந்தராஜனின் வாரிசாக நரதேவன் குறிப்பிடப்பட்டுள்ளார். சமந்தராஜனின் முன்னோடியான வாசுதேவரின் வாரிசாக *புர்தான பிரபந்த சங்கிரஹா* என்ற நூல் இவரைப் பெயரிடுகிறது. *ஹம்மிர மகாகாவ்யம்* மற்றும் *சுர்ஜனா-சரிதம்* போன்ற பிற நூல்களிலும் நரதேவனைப் பற்றிய ஒரு குறிப்புக் காணப்பகிறது. *பிருத்விராஜ விஜயம்* இவரைக் குறிப்பிடவில்லை, ஏனெனில் இவரது ஆட்சி குறுகியதாகவும் முக்கியமற்றதாகவும் இருந்திருக்கலாம்.  
பிஜோலியா பாறைக் கல்வெட்டு "நிர்பா" (ஆட்சியாளர்) பூர்ணதல்லாவை சமந்தராஜனின் மகன் எனவும் வாரிசாகவும் குறிப்பிடுகிறது. டிஆர் பண்டார்கர் போன்ற சில அறிஞர்கள் பூர்ணதல்லாவை நாரதேவனின் மற்றொரு பெயராக விளக்கினர். தசரத சர்மா மற்றும் ஜி.எச்.ஓஜா போன்ற மற்றவர்கள், பூர்ணதல்லாவை நரதேவன் ஆட்சி செய்த இடத்தின் பெயராக இருக்கலாம் என விளக்கம் அளித்தார். ஜே.என். அசோபாவின் கூற்றுப்படி, இந்த இடத்தை மெர்டாவிற்கு அருகில் உள்ள பண்ட்லோட்டா அல்லது பண்ட்லாவுடன் அடையாளம் காணலாம்.  
நரதேவனுக்குப் பின் இவரது சகோதரன் முதலாம் அஜயராஜா ஆட்சிக்கு வந்தார் .
# சமந்தராஜன்

**சமந்தராஜன்** (*Samantaraja*) (சுமார் 7ஆம் நூற்றாண்டு ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  
இவரது சரியான காலம் உறுதியாகத் தெரியவில்லை. தசரத சர்மாவின் கூற்றுப்படி, இவரது ஆட்சி சுமார் 725 VS (சுமார் 668 பொ.ச.) இல் முடிவடைந்தது. மறுபுறம், வரலாற்றாசிரியர் ஆர்.பி. சிங் இவரது ஆட்சியை சுமார் 684-709 பொ.ச. எனவும், மாணிக் ராய் '7 ஆம் நூற்றாண்டின் சாகம்பரியின் சகமான ஆட்சியாளரான சமந்தராஜா' என்றும் அடையாளம் காட்டுகிறார்.  
இவரது வழித்தோன்றலான சோமேசுவரரின் 1170 பொச. தேதியிட்ட பிஜோலியா பாறைக் கல்வெட்டு, இவர் அகிச்சத்திரபுரத்தில் வத்ச முனிவரின் கோத்திரத்தில் பிறந்தார் என்று கூறுகிறது. அகிச்சத்ரபுரம் நவீன நாகௌருடன் அடையாளப்படுத்தப்பட்டுள்ளது.  
இவரது மூதாதையரான வாசுதேவன், வரலாற்றுப் பதிவுகளில் இருந்து அறியப்படுகிறார். ஆனால் இருவருக்கும் இடையேயான உறவு உறுதியாகத் தெரியவில்லை. வாசுதேவனுக்குப் பிறகு, சகமானர்கள் வர்தனர்களால் மறைக்கப்பட்டனர். மேலும் சமந்தராஜன் சாகம்பரியில் சகமான ஆட்சியை மீட்டெடுத்தார் என்று வரலாற்றாசிரியர் ஆர்.பி. சிங் கருதுகிறார். சாகம்பரி தெய்வத்தின் அருளால் மாணிக் ராய் சௌகான் (சகமான) குடும்பத்தின் செல்வத்தை மீட்டெடுத்தார் என்று இடைக்கால பார்டிக் புராணங்கள் கூறுகின்றன. மாணிக் ராயை சமந்தா என்று சிங் அடையாளம் காட்டுகிறார்.  
சமந்தராஜனுக்குப் பிறகு நரதேவன் ஆட்சிக்கு வந்தார்.
# செர்னிவ்சி மாகாணம்

**செர்னிவ்சி மாகாணம்**, உக்ரைன் நாட்டின் மேற்கில் அமைந்த சிறு மாகாணம் ஆகும். இதன் நிர்வாகத் தலைமையிடம் செர்னிவ்சி நகரம் ஆகும்.
இம்மாகாணத்தின் தெற்கில் உருமேனியா மற்றும் மல்தோவா நாடுகளுடன் பன்னாட்டு எல்லைகளை பகிர்ந்து கொள்கிறது. இம்மாகாணம் கார்பேத்திய மலைகள், காடுகள், சமவெளிகள் கொண்டது. தினிஸ்டர் ஆறு இம்மாகாணத்தில் பாய்கிறது. 2020-ஆம் ஆண்டில் இதன் மக்கள் தொகை 8,96,566 ஆகும்.
# செர்னிவ்சி மாகாணம்

## புவியியல்

8,097 சதுர கிலோ மீட்டர் பரப்பளவு கொண்ட செர்னிவ்சி மாகாணம், உக்ரைன் நாட்டின் பரப்பளவில் 1.3% கொண்ட மிகச்சிறிய மாகாணம் ஆகும். இம்மாகாணத்தில் 10 கிலோ மீட்டர் நீளத்திற்கு பாயும் 75 ஆறுகள் உள்ளது. இம்மாகாணத்தின் பெரிய ஆறு தினிஸ்டர் ஆறு 290 கிலோ மீட்டர் நீளத்திற்கு பாய்கிறது. இம்மாகாணம் 3 வகையான புவியியல் அமைப்புகளை கொண்டது. புல்வெளி காடுகள், கார்பேத்திய மலைகள் மற்றும் காடுகள் ஆகும்.
# செர்னிவ்சி மாகாணம்

## அமைவிடம்

உக்ரைன் நாட்டின் மேற்கில் அமைந்த செர்னிவ்சி மாகாணத்தின் தெற்கில் உருமேனியா மற்றும் மல்தோவா நாடுகளும், பிற திசைகளில் இவானோ-பிராங்கிவ்ஸ்க் மாகாணம், * தெர்னோப்பில் மாகாணம், கெமெள்னிட்சிகி மாகாணம் மற்றும் வின்னித்சியா மாகாணம் எல்லைகளாக உள்ளது. இம்மாகாணம் உருமேனியாவுடன் 226 கிலோ மீட்டர் நீளத்திற்கும், மல்தோவாவுடன் 198 கிலோ மீட்டர் நீளத்திற்கும் எல்லையை பகிர்ந்து கொள்கிறது.
# செர்னிவ்சி மாகாணம்

## மாகாண ஆட்சிப் பிரிவுகள்

சூலை 2020 முதல் இம்மாகாணம் 3 மாவட்டங்கள், 11 நகரங்கள், 8 நகர்புற குடியிருப்புகள் மற்றும் 252 கிராமங்களாகப் பிரிக்கப்பட்டுள்ளது.
# செர்னிவ்சி மாகாணம்

## மக்கள் தொகை பரம்பல்

. Areas inhabited by Ukrainians, Romanians, Moldovans, Russians, and other ethnicities are depicted in yellow, blue, green, red, and white respectively. Circle sizes represent total population size in each area. Some consider Romanians and Moldovans to form a single ethnic group.]]  
2001-ஆம் ஆண்டின் மக்கள் தொகை கணக்கெடுப்பின்படி, இம்மாகாணத்தில் உக்குரேனிய மொழி பேசுபவர்கள் 75% (689.1 ஆயிரம்), உருமேனியா மொழி பேசுபவர்கள் 12.5% (114.6 ஆயிரம்), மல்தோவா 7.3% (67.2 ஆயிரம்) மற்றும் உருசிய மொழி பேசுபவர்கள் 4.1% (37.9 ஆயிரம்) உள்ளனர். மேலும் பெலருசியா, யூத மொழிகள் பேசுபவர்கள் 1.2% ஆக உள்ளனர்.
# செர்னிவ்சி மாகாணம்

## இதனையும் காண்க

- செர்னிவ்சி நகரம்
# ஈரானில் காற்றாலை சக்தி

**ஈரானில் காற்றாலை சக்தி** (*Wind power in Iran*) மூலம் மின்சாரத்தை உற்பத்தி செய்ய நடவடிக்கைகள் மேற்கொள்ளப்பட்டு வருகிறது. நாடு முதன்மையாக நம்பியிருக்கும் புதைபடிவ எரிபொருட்களுக்கு மாற்றாகக் காற்றாலை சக்தி கருதப்பட்டு முதலீடுகள் செய்யப்படுகின்றன.  
சதீத் தொழிற்சாலை குழுமம் எனப்படும் ஈரானிய உற்பத்தி நிறுவனம், மற்றும் முதலீடுகள் மற்றும் இந்திய சுல்சோன் ஆற்றல் நிறுவனம், செருமன் காற்றாலை விசையாழி நிறுவனங்களின் வளங்கள் ஆகியவற்றின் உதவியுடனும் முதலீடுகளுடனும் ஈரானால் வலுவான மற்றும் நிலையான காற்றாலை துறையை உருவாக்க முடிந்தது. 2004 ஆம் ஆண்டில் ஈரான் காற்றாலை மூலம் 25 மெகாவாட்களையும், 2005 ஆம் ஆண்டில் 32 மெகாவாட்களையும், 2006 ஆம் ஆண்டில் 45 மெகாவாட்களையும் மட்டுமே உற்பத்தி செய்தது. 2009 ஆம் ஆண்டில் மொத்த காற்றாலை திறன் 130 மெகாவாட்டை எட்டியது. கிலான் மாகாணத்தின் மஞ்சீல், இரசாவி கொராசன் மாகாணத்தின் பினலூட்டு போன்ற ஈரானின் கடலோர மற்றும் காற்று வீசும் பகுதிகளில் பெரிய காற்றாலைகள் உற்பத்தி செய்யப்பட்டதே இதற்கான காரணமாகும்.
# தேசிய உயர் கல்வித் திட்டம்

**தேசிய உயர் கல்வித் திட்டம்** (*Rashtriya Uchchatar Shiksha Abhiyan*) என்பது இந்திய அரசின் கல்வித் துறை அமைச்சகத்தால் 2013-ல் தொடங்கப்பட்ட இந்தியாவில் உயர்கல்விக்கான முழுமையான வளர்ச்சித் திட்டமாகும். நாடு முழுவதிலும் உள்ள உயர்கல்வி நிறுவனங்களுக்கு மூலோபாய நிதியை வழங்குவதை நோக்கமாகக் கொண்டு இத்திட்டம் மத்திய அரசால் துவக்கப்பட்டது. மாநில அரசுகள் மற்றும் ஒன்றிய பகுதிகள் மூலம் மத்திய அமைச்சகத்தால் நிதி வழங்கப்பட்டு, மத்திய திட்ட மதிப்பீட்டு வாரியத்தின் ஒருங்கிணைப்புடன் இத்திட்டம் செயல்படுத்தப்படுகிறது. இவ்வமைப்பு கல்வி, நிர்வாக மற்றும் நிதி முன்னேற்றங்களைக் கண்காணிக்கும். மொத்தம் 316 மாநில பொது பல்கலைக்கழகங்கள் மற்றும் 13,024 கல்லூரிகள் இத்திட்டத்தின் கீழ் பயன்பெறும்.
# தேசிய உயர் கல்வித் திட்டம்

## பின்னணி

இந்தியாவில் அறிமுகப்படுத்தப்பட்ட புதுமையான கல்விக் கொள்கைகள் மிகப்பெரிய வெற்றியைப் பெற்றுள்ளன. தொடக்கக் கல்விக்காக 2001-ல் தொடங்கப்பட்ட அனைவருக்கும் கல்வி இயக்கம்<nowiki/>மற்றும் இடைநிலைக் கல்விக்காக 2009-ல் தொடங்கப்பட்ட தேசிய இடைநிலைக் கல்வித் திட்டம் கல்வி வளர்ச்சியில் சிறந்த மேம்பாட்டினைத் தந்தது. உயர்கல்விக்கான பல்கலைக்கழக மானியக் குழு வழக்கமான கண்டுபிடிப்பு மற்றும் மேம்பாட்டு நிதிகளுக்கான ஏற்பாடுகளைக் கொண்டுள்ளது. பல்கலைக்கழக மானியக் குழு சட்டத்தின் 12பி மற்றும் 2(எப்) பிரிவுகளின் கீழ் அங்கீகரிக்கப்பட்ட மத்திய நிதியுதவி பெறும் பல்கலைக்கழகங்கள் மற்றும் கல்லூரிகளுக்கான நிதி போதுமானது. இருப்பினும், 31 மார்ச் 2012 புள்ளி விவரப்படி, இந்தியாவில் உள்ள உயர்கல்வித் துறையானது 574 பல்கலைக்கழகங்கள் மற்றும் 35,539 கல்லூரிகளைக் கொண்டிருந்தது. இவற்றில் 214 பல்கலைக்கழகங்கள் பல்கலைக்கழக மானியக் குழுவின் சட்டத்தின் 12பி-ன் கீழ் வரவில்லை. மேலும் 6,787 கல்லூரிகள் மட்டுமே 12பி மற்றும் 2(எப்)-ன் கீழ் பதிவு செய்யப்பட்டுள்ளன. இதனால், மாநில அரசுகளால் நடத்தப்படும் அதிக எண்ணிக்கையிலான உயர் கல்வி நிறுவனங்கள், அவற்றின் சொந்த நிர்வாகத்தில் வரையறுக்கப்பட்டவை, கல்வி சீர்திருத்தங்களுக்கான வசதிகளை மேம்படுத்துவதற்கு போதுமான நிதி உதவி இந்த நிறுவனங்களுக்கு வழங்கப்படவில்லை. எனவே, 2012-ல் 12வது ஐந்தாண்டுத் திட்டத்தின் ஒரு பகுதியாக, மாநில/ஒன்றியத்தால் நிர்வகிக்கப்பட்ட பல்கலைக்கழகங்கள் மற்றும் கல்லூரிகளுக்கான தனித் திட்டம் தேசிய வளர்ச்சிக் குழுமத்தினால் முன்மொழியப்பட்டது. இதற்கு அமைச்சரவைக் குழு அக்டோபர் 2013-ல் ஒப்புதல் அளித்தது.
# தேசிய உயர் கல்வித் திட்டம்

## நோக்கங்கள்

தேசிய உயர் கல்வித் திட்டம் அனைத்து உயர் கல்வி நிறுவனங்களுக்கும் சமமான வளர்ச்சியை வழங்குவதையும், உயர்கல்வி அமைப்பில் உள்ள பலவீனங்களைச் சரிசெய்வதையும் நோக்கமாகக் கொண்டுள்ளது. 2017-ல் 12ஆவது திட்டத்தின் இறுதிக்குள் மொத்த உயர்கல்வியில் மாணவர் சேர்க்கை விகிதத்தை 32% ஆக உயர்த்துவதே இதன் இலக்காகும். இதன் முக்கிய நோக்கங்கள்  
1. அனைத்து நிறுவனங்களும் பரிந்துரைக்கப்பட்ட விதிமுறைகள் மற்றும் தரநிலைகளுக்கு இணங்குவதை உறுதி செய்வதன் மூலம் தற்போதுள்ள அரசு நிறுவனங்களின் ஒட்டுமொத்த தரத்தை மேம்படுத்துதல் மற்றும் அங்கீகாரத்தை ஒரு கட்டாய தர உத்தரவாத கட்டமைப்பாக ஏற்றுக்கொள்வது.
1. மாநில அளவில் திட்டமிடல் மற்றும் கண்காணித்தல், மாநில பல்கலைக்கழகங்களில் சுயாட்சியை ஊக்குவித்தல் மற்றும் நிறுவனங்களில் நிர்வாகத்தை மேம்படுத்துதல். நிறுவன கட்டமைப்பை உருவாக்குவதன் மூலம் மாநில உயர்கல்வி அமைப்பில் சீர்திருத்தங்களை ஏற்படுத்துதல்.
1. உயர்கல்வி நிறுவனங்களில் கல்வி மற்றும் தேர்வு சீர்திருத்தங்களை உறுதி செய்தல்.
1. உலகின் சிறந்த பல்கலைக்கழகங்களுக்கு இணையாக சில பல்கலைக்கழகங்களை ஆராய்ச்சிப் பல்கலைக்கழகங்களாக மாற்றுதல்.
1. இணைப்புக் கல்லூரிகளின் சீர்திருத்தங்கள் மற்றும் ஆதாரத் தேவைகள் போதுமான அளவு பூர்த்தி செய்யப்படுவதை உறுதி செய்வதற்காக இணைப்பு அமைப்பில் சீர்திருத்தங்களை மேற்கொள்ள மாநிலங்களுக்கு வாய்ப்புகளை உருவாக்குதல்.
1. அனைத்து உயர்கல்வி நிறுவனங்களிலும் தரமான ஆசிரியர்கள் போதுமான அளவில் உள்ளதை உறுதி செய்தல். அனைத்து தர வேலை நிலைகளிலும் திறனை வளர்ப்பதை உறுதி செய்தல்.
1. உயர்கல்வி நிறுவனங்களில் ஆராய்ச்சி மற்றும் கண்டுபிடிப்புகளில் ஆசிரியர்கள் தங்களை ஈடுபடுத்திக் கொள்ளும் சூழ்நிலையை உருவாக்குதல்.
1. சேர்க்கை இலக்குகளை அடைவதற்காக, ஏற்கனவே உள்ள நிறுவனங்களில் கூடுதல் திறனை உருவாக்கி, புதிய நிறுவனங்களை நிறுவுவதன் மூலம் நிறுவன தளத்தை விரிவுபடுத்துதல்.
1. நகர்ப்புற மற்றும் பகுதி நகர்ப்புறங்களில் உள்ள உயர்தர கல்வி நிறுவனங்களில் மாணவர்களின் அணுகலை எளிதாக்குவதன் மூலம் உயர் கல்விக்கான அணுகலில் பிராந்திய ஏற்றத்தாழ்வுகளைச் சரிசெய்தல், கிராமப்புற மாணவர்கள் சிறந்த தரமான நிறுவனங்களை அணுகுவதற்கான வாய்ப்புகளை உருவாக்குதல். உயர்கல்விச் சேவையில்லாத மற்றும் பின்தங்கிய பகுதிகளில் உயர்கல்வி நிறுவனங்களை நிறுவுதல்.
1. பட்டியல் சாதியினரும்/ பழங்குடியினரும்<nowiki/>மற்றும் சமூக மற்றும் கல்வியில் பின்தங்கிய வகுப்பினருக்கும் உயர் கல்விக்கான போதுமான வாய்ப்புகளை வழங்குவதன் மூலம் உயர் கல்வியில் சமத்துவத்தை மேம்படுத்துதல்; பெண்கள், சிறுபான்மையினர் மற்றும் மாற்றுத்திறனாளிகளைக் கல்லூரிகளில் சேர்ப்பதை ஊக்குவித்தல்.
# தேசிய உயர் கல்வித் திட்டம்

## நிதி செயல்முறை

தேசிய உயர் கல்வித் திட்டம், மத்திய மனிதவள மேம்பாட்டு அமைச்சகத்தால் நேரடியாக மாநில மற்றும் ஒன்றிய பிரதேச அரசாங்கங்களுக்கு வழங்கப்படுகிறது. மாநில/ஒன்றிய நிதியறிக்கையில் இருந்து நிதிகள் தனிப்பட்ட நிறுவனங்களுக்கு வழங்கப்படுகின்றன. உயர் கல்வித் திட்டங்களுக்கான மாநிலத் திட்டங்களின் விமர்சன மதிப்பீட்டின் அடிப்படையில் மாநிலங்களுக்கு நிதி அளிக்கப்படும். மொத்த மானியத்தில் 60% மத்திய அரசின் நிதியுதவியாக இருக்கும். மேலும் 40% மாநிலம்/ஒன்றிய பிரதேச பங்காக வழங்கப்படும். வடகிழக்கு மாநிலங்கள், சிக்கிம், சம்மு மற்றும் காஷ்மீர் மற்றும் உத்தராகண்டம் ஆகியவற்றிற்குப் பொருந்தக்கூடிய பங்கு 10% வரை தள்ளுபடி செய்யப்படுகிறது. பின்னர் இத்திட்டம் 13வது ஐந்தாண்டு திட்டக் காலத்திற்கும் நீட்டிக்கப்படும்.
# தேசிய உயர் கல்வித் திட்டம்

## மேலும் பார்க்கவும்

- இந்தியாவில் கல்வி
- இந்தியாவில் தொழிற்கல்வி
- தேசிய கல்விக் கொள்கை
- தேசிய திறன் தகுதி கட்டமைப்பு
- திறன் இந்தியா
- பல்கலைக்கழக மானியக் குழு (இந்தியா)
# ஸ்ப்பாக்ட்டீரியா சமர்

**ஸ்ப்பாக்ட்டீரியா சமர்** (*Battle of Sphacteria*) என்பது பெலோபொன்னேசியன் போரின்போது நடந்த ஒரு தரைச் சமராகும். இது கிமு 425 இல் ஏதென்சுக்கும் எசுபார்த்தாவிற்கும் இடையில் நடந்தது. பைலோஸ் சமர் மற்றும் அடுத்தடுத்த அமைதி பேச்சுவார்த்தைகள் தோல்வியடைந்ததைத் தொடர்ந்து, பல எசுபார்த்தன்கள் ஸ்ப்பாக்ட்டீரியா தீவில் சிக்கித் தவித்தனர். கிளியோன் மற்றும் டெமோஸ்தீனசின் தலைமையிலான ஏதெனியன் படை தீவை சுற்றிவளைத்து அவர்களை சரணடைய கட்டாயப்படுத்தியது.
# ஸ்ப்பாக்ட்டீரியா சமர்

## பருந்துப்பார்வை

அமைதி பேச்சுவார்த்தை தோல்வியுற்றதை அடுத்து, ஸ்ப்பாக்ட்டீரியா தீவிவில் ஸ்பார்டான்களை பட்டினி போட்டு பணியவைக்க தளபதி டெமோஸ்தீனஸ் முயன்றார். ஆனால் தீவை இறுக்கமாக முற்றுகையிட இயலவில்லை. ஏதென்சில் குளிர்காலம் நெருங்கி வருவதால் முற்றுகையில் உள்ள முட்டுக்கட்டையை நீக்கி அவர்களை வெல்லவேண்டும் இல்லையேல் முற்றுகையை கைவிட வேண்டிய அவசியம் ஏற்படும் என்று கவலையும் இருந்தது. அரசியல்வாதியான கிளியோன் ஏதென்சிலிருந்து மேலும் படைகளுடன் வந்து டெமோஸ்தீனசுடன் இணைந்தார். பின்னர் ஏதெனியர்கள் ஸ்ப்பாக்ட்டீரியா மீதான தாக்குதலைத் தொடங்கினர். பலவீனமாக பாதுகாக்கப்பட்ட இடத்தில் பெரும் படையுடன் தரையிறங்கிய ஏதெனியர்கள், கடற்கரையோரப் பாதுகாப்புப் பகுதிகளைச் சமாளித்து, தீவின் உட்பகுதிக்கு நகர்ந்து, எசுபார்த்தன்களை வில் மற்றும் ஈட்டிகளைப் பயன்படுத்தி தாக்கினர். அவர்களை ஏதெனியன் ஹாப்லைட்டுகள் பிடிக்க முயற்சிக்கும் போதெல்லாம். எசுபார்த்தன்கள் தீவின் வடக்குப் பகுதிக்கு பின்வாங்கி, அவர்களின் கோட்டைகளுக்குப் பின்னால் மறைந்தனர். ஆனால் மெசேனியன் தளபதி காமன் தனது படைகளை அசாத்தியமான நிலப்பரப்பு வழியாக அவர்களின் பின்புறமாக கொண்டு வருந்தபிறகு, எசுபார்த்தன்கள் சரணடைந்தனர்.  
ஏதென்சால் 292 ஹோப்லைட்டுகள் (அதில் 120 எசுபார்த்தன்கள்) கைதுசெய்த பிறகு போரில் அதிகார சமநிலை தீவிரமாக மாறியது. எசுபார்த்தா அட்டிகா மீது படையெடுத்தால் தன் பிடியில் உள்ள கைதிகளை தூக்கிலிடுவதாக ஏதென்சு அச்சுறுத்தியது. போர் அறிவிக்கப்பட்டதிலிருந்து ஆண்டுதோறும் எசுபார்த்தா நிகழ்த்திய படையெடுப்புகள் அதிலிருந்து நிறுத்தப்பட்டது. இதற்கிடையில், ஏதென்சு அதிக நம்பிக்கையுடன், பல ஆண்டுகள் அதிக வீரியத்துடனும் முன்முயற்சியுடனும் போரைத் தொடர்ந்தது. வரிசையான தோல்விகள் அதன் நிலையை சிதைத்த பின்னரே பேச்சுவார்த்தைக்கு வந்தது.
# ஸ்ப்பாக்ட்டீரியா சமர்

## ஆரம்ப நகர்வுகள்

பைலோஸ் போருக்குப் பிறகு, ஸ்ப்பாக்ட்டீரியா தீவில் 400 க்கும் மேற்பட்ட ஸ்பார்டா வீரர்கள் மட்டிக்கொண்ட நிலையில் எசுபார்த்தா அமைதி பேச்சுவார்த்தைக்காக அழைப்பு விடுத்தது. மேலும் பெலோபொன்னேசியன் கடற்படையின் கப்பல்களுடன் சரணடையச் செய்வதன் மூலம் பைலோசில் போர்நிறுத்தத்திற்கு ஏற்பாடு செய்த எசுபார்த்தா பின்னர் ஏதென்சுக்கு ஒரு தூதுவரை அனுப்பியது. எவ்வாறாயினும், இந்த பேச்சுவார்த்தைகள் பலனளிக்கவில்லை, மேலும் சேச்சுவார்த்தை தோல்வியடைந்த செய்தியுடன் போர் நிறுத்தம் முடிவுக்கு வந்தது. ஏதெனியர்கள் பெலோபொன்னேசியக் கப்பல்களைத் திருப்பித் தர மறுத்துவிட்டனர், போர்நிறுத்தத்தின் போது தங்கள் கோட்டைகளுக்கு எதிராக தாக்குதல்கள் நடத்தப்பட்டதாகக் குற்றம் சாட்டினர். மீட்பு முயற்சிகளுக்கு எதிராக ஏதெனியர்கள் இரவும் பகலும் தீவைக் காத்து வந்ததால், பகையுணர்வுகள் ஏற்பட்டன.  
ஏதெனியப் படைக்கு தலைமை தாங்கிய டெமோஸ்தீனஸ், துவக்கத்தில் எசுபார்த்தன்களைத் தாக்குவதற்குப் பதிலாக அவர்களைப் பட்டினியால் கொல்லத் திட்டமிட்டார். ஆனால் நாட்கள் செல்லச் செல்ல எசுபார்த்தன்கள் எதிர்பார்த்ததை விட நீண்ட காலம் தாக்குப் பிடிப்பார்கள் என்பது தெளிவாகியது. விடுதலை அளிப்பதாக வாக்களிக்கப்பட்ட அடிமைகளான எலட்களுக்கு பண வெகுமதிகளை வழங்குவதன் மூலம், எசுபார்த்தன்கள்களால் ஒரளவு அனுப்ப முடிந்தது. இந்த மனிதர்களில் சிலர் மோசமான காலநிலையில் இரவில் கடலோரப் பக்கத்திலிருந்து தீவை அடைந்தனர்; மற்றவர்கள் நீருக்கடியில் உணவுப் பைகளை இழுத்துச் சென்றனர். இதற்கிடையில், ஏதெனியர்கள் தங்களுக்கு அடிக்கடி உணவுப் பற்றாக்குறை ஏற்படுவதைக் கண்டறிந்தனர். மேலும் முழுப் படையும் தங்களுக்கான குடி நீருக்காக ஒரு நீரூற்றைச் சார்ந்திருக்க வேண்டிய கட்டாயம் ஏற்பட்டது. இந்த பாதகமான சூழ்நிலைகளில், ஏதெனியர்கள் முற்றுகை மூலமாக குளிர்காலத்திற்கு முன்பு பிரச்சினையை தீர்க்க முடியுமா என்று ஐயம் கொள்ளத் தொடங்கினர்.
# ஸ்ப்பாக்ட்டீரியா சமர்

## ஏதென்சில் விவாதம்

ஸ்ப்பாக்ட்டீரியா முற்றுகை தொடர்ந்து நடந்து வருவது ஏதென்சில் மிகுந்த கவலையை ஏற்படுத்தியது. முற்றுகை நீடிக்குமானானல் அது ஏதெனிய கடற்படைக்கு ஆபத்தாக முடியலாம் என அவையினர் உணர்ந்தனர். எசுபார்த்தாவின் அமைதிப் பேச்சுவார்த்தையின் வழியாக வந்த வாய்ப்பை நிராகரித்த முடிவு மிகவும் வருத்தத்திற்குரிய முடிவாக கருதப்பட்டது. இந்நிலையில் ஜன சபையினர் கிளியோனை திரும்ப அழைத்தனர். முன்னமே அமைதி உடன்பாட்டுக்கு இணங்கி இருக்கவேண்டும் என்று அவர் மீது குறை கூறினர். நாவன்மை படைத்த கிளியோன், ஸ்ரடிகொஸ் எனப்படும் பத்து படைத் தலைர்கள் மீது குறை கூனிறார். 'அவர்கள் ஆண்களாக இருந்தால் ஸ்ப்பாக்ட்ரீரியாவுக்குச் சென்று அங்குள்ள எசுபார்த்தன்களை நிறைப்படுத்திக் கொண்டு வருவார்கள்; நானாயிருந்தால் அப்படித்தான் சென்வேன்' என்று ஏளனமாக உரைத்தார். கிளியோனின் அரசியல் எதிர்ப்பாளரும், அந்த ஆண்டிற்கான ஸ்ரடிகெஸ்களில் ஒருவரான நிக்கியாஸ், அந்த சவாலை படைத்தலைவர்கள் சார்பாக ஏற்றுக் கொண்டார். இந்த தருணத்தின் உற்சாகமடைந்த சட்டசபை கிளியனுடன் அவரையும் அனுப்பினர்.  
தலைமைப் பொறுப்பே ஏற்றுக் கொண்ட கிளியோன் 'இன்னும் இருபது நாட்களுக்குள் ஸ்ப்பாக்ட்டீரியாவிலுள்ள ஸ்பாட்டன்களை சிறை கொண்டுவருவேன், அல்லது அவர்களை கொன்றுவிட்டு வருவேன்'. என்று சபதம் செய்தார். டெமோஸ்தீனசை தனது கூட்டாளியாகக் கொண்டு அவரது போர்த் தந்திரங்களுடன் படைக்கு தலைமை தாங்கி, ஏதென்ஸ் மாலுமிகள் மற்றும் பெல்டாஸ்ட்கள் எனப்படும் இலகுரக காலாட் படையினர் மற்றும் வில்லாளர்களைக் கொண்ட கப்பல்களைக் கொண்ட ஒரு படையுடன் ஏதென்சிலிருந்து புறப்பட்டார்.
# ஸ்ப்பாக்ட்டீரியா சமர்

## ஸ்பேக்டீரியா மீது தாக்குதல்

டெமோஸ்டெனிஸ் ஏற்கனவே ஸ்ப்பாக்ட்டீரியா மீது தாக்குதல் நடத்த திட்டமிட்டிருந்தார். ஏனெனில் முற்றுகை நீடிக்கநீடிக்க தங்களுகே அது பாதகமாக முடியும் என எண்ணினார். மேலும், எசுபார்த்தன் மாலுமிகளால் தீவில் அவ்வப்போது தீ பற்றவைக்கபடுவதால், தாவரங்கள் நிறைந்த தீவின் உட்பகுதியில் இல்லாமல் தீவின் எல்லையிலேயே இருக்கவேண்டிய நிலையில் இருந்தனர். பைலோசிலிருந்து விலகி, தீவின் தெற்குப் பகுதியில் முப்பது ஸ்பார்டான்கள் மட்டுமே பாதுகாப்புப் பணியில் ஈடுபட்டிருந்ததைக் கண்டு, டெமோஸ்தீனஸ் தனது 800 ஹாப்லைட்களை ஒரு இரவில் தீவின் கடல் மற்றும் தரைப் பக்கங்களில் இறக்கினார். உள்ளே சென்ற படையினர் அங்கு இருந்த எசுபார்டன்களை பிடித்து படுகொலை செய்தனனர். விடியற்காலையில், ஏதெனியன் படையின் கரைக்கு ஓடினர்.  
ஸ்பார்டன்களுக்கும், ஏதெனியன் ஹாப்லைட்டுகளுடன் இடையில் மோதல்கள் உண்டாயின. டெமோஸ்தீனஸ் தனது இலகுரக ஆயுதம் ஏந்திய துருப்புக்களில், சுமார் 200 பேரை உயரமான இடங்களில் இருக்கவைத்து எதிரிகள் மீது தாக்குதலை செய்தனர். அவர்கள் நெருங்கும் போதெல்லாம் அம்புகளை வீசினர். முன்பு எசுபார்டன்கள் தீவில் மூட்டிய தீயினால் ஏற்பட்ட தூசி, சாம்பல் போன்றவை, காற்றில் பரவி ஸ்பார்டன்களை இக்கட்டான நிலைக்கு தள்ளியன. தங்களை தாக்குபவர்களை சாம்பல் தூசு அவர்களின் பார்வையில் இருந்து மறைத்தது. இதனால் எசுபார்த்தன்கள் தீவின் வடக்கு முனைக்கு குழப்பத்துடன் பின்வாங்கினர், அங்கு அவர்கள் தங்கள் கோட்டைகளுக்குப் பின்னால் மறைந்திருந்து தாக்குப்பிடிக்க நினைத்தனர். எச்பார்த்தன்களை அங்கிருந்து வெளியேற்ற ஏதெனியர்கள் மேற்கொண்ட முயற்சி தோல்வியுற்றதால், போரில் அந்த முட்டுக்கட்டை உண்டானது. இந்த கட்டத்தில், ஏதெனியன் படையில் உள்ள மெசெனியன் பிரிவின் தளபதி, காமன், டெமோஸ்தீனசை அணுகி, தீவின் கரையோரமாக வெளித்தோற்றத்தில் அசாத்தியமான நிலப்பரப்பாக காணப்படும் பகுதி வழியாக செல்ல துருப்புக்களை வழங்குமாறு கேட்டுக் கொண்டார். அவரது கோரிக்கை ஏற்கப்பட்டது, மேலும் காமன் தனது ஆட்களை ஸ்பார்டன்கள் மறைந்திருக்கும் இடத்தின் பின்புறம் அதன் மோசமான நிலப்பரப்பு காரணமாக பாதுகாப்பில் கவனமின்றி விடப்பட்ட ஒரு பாதை வழியாக அழைத்துச் சென்றார். அவர் தனது படையுடன் நுழைந்தபோது, எசுபார்த்தன்கள், அவநம்பிக்கை அடைந்தனர். ஏதெனியர்கள் கோட்டைக்கான பாதைகளைக் கைப்பற்றினர், மேலும் எசுபார்த்தன் படை அழிவின் விளிம்பில் நின்றது.
# ஸ்ப்பாக்ட்டீரியா சமர்

## சரணடைதலும், பின்விளைவுகளும்

இந்த கட்டத்தில், கிளியோன் மற்றும் டெமோஸ்தீனஸ் தாக்குதலை மேலும் தீவிரமாக்காமல், தங்களால் இயன்ற அளவு எசுபார்த்தன்களை சிறைபிடிக்க விரும்பினர். ஒரு ஏதெனியன் அறிவிப்பாளர் எசுபார்த்தன்களை சரணடையுமாறு கேட்டுக்கொண்டார். பின்னர் எசுபார்த்தன்கள், தங்கள் கேடயங்களைத் தூக்கி எறிந்து, கடைசியாக பேச்சுவார்த்தைக்கு ஒப்புக்கொண்டனர். எசுபார்ட்டன்கள் வெற்றியடையவோ, தப்பிக்கவோ வாய்ப்பு இல்லாமையால் வேறுவழியின்றி சரணடைந்தனர். ஸ்பேக்டீரியாவுக்குச் சென்ற 440 ஸ்பார்டான்களில் உயிரிழந்தவர்கள் போக எஞ்சிய, 292 பேர் சரணடைந்து உயிர் தப்பினர்; இவர்களில் 120 பேர் உயரடுக்கு எசுபார்டியேட் வகுப்பைச் சேர்ந்தவர்கள்.  
"இதன் விளைவு கிரேக்க உலகையே உலுக்கியது" என்று டொனால்ட் ககன் குறிப்பிட்டார். அதுவரை எசுபார்டியேட்கள், ஒருபோதும் சரணடைய மாட்டார்கள் என்று கருதப்பட்டது. இப்போது, எசுபார்த்தன் பணயக்கைதிகள் தங்கள் கைகளில் இருப்பதால், ஏதெனியர்கள் ஒரு எச்சரிக்கையை வெளியிட்டனர்; இனி எசுபார்த்தன்கள் அட்டிகா மீதான எந்தவொரு படையெடுப்பை நிகழ்த்தினாலும் தாங்களிடம் சரண்டைந்த கைதிகளை தூக்கிலிடவேண்டி இருக்கும் என்றனர். போர் துவங்கியதிலிருந்து அதன்பிறகுதான் முதல் முறையாக, ஏதென்ஸ் மக்கள் தங்கள் பயிர்களை போரில் நாசமாகாமல் பாதுகாப்பாக பயிரிட முடிந்தது. பைலோஸ் துறைமுகத்தை, நன்கு அரண் செய்து அங்கு மெசேனியர்களைக் கொண்ட ஒரு காவற் படையை நிறுவியது ஏதென்சு. இந்த வீரர்கள் எசுபார்த்தன்களின் பகுதிகள் மீது அவ்வப்போது தாக்குதலை நடத்தி குறிப்பிடத்தக்க சேதத்தை ஏற்படுத்தி, ஏராளமான ஹெலட்களை தங்கள் பகுதியை விட்டு வெளியேறுமாறு செய்தனர். ஏதென்சில், கிளியோன், அவரது பைத்தியக்காரத்தனமான ஜனரஞ்சக வாக்குறுதியை நிறைவேற்றத்தொடங்கினார். அதனால் பேரரசானது தனக்கு கீழ்பட்ட நாடுகளிடம் அதிகமான கப்பத்தை விதித்து வசூலித்தது. ஸ்பேக்டீரியா போரின் வெற்றியானது போரின் தன்மையை மாற்றியது. அடுத்த சில ஆண்டுகள் புதித்துணர்ச்சிமிக்க ஆக்ரோசமான ஏதென்சைக் காணும்படியானது.  
கிமு 418 இல் மாண்டினியா சமரில் வெற்றி பெற்றதன் மூலம் தான் எசுபார்த்தா "கோழைத்தனத்துக்காகவோ, தீவில் ஏற்பட்ட பேரழிவு காரணமாகவோ, அல்லது திறமையின்மைக்காகவோ, எலினியர்களால் தங்களுக்கு எதிராக சுமத்தப்பட்ட அனைத்து நிந்தைகளையும் நீங்கியது" என்கிறார் துசிடிடீஸ்.
# உரோசாவின் விதி

டிரைலோபைட், *திண்டிமீன் டிடிமோகிராப்டி* குறிப்பிட்ட எண்ணிக்கையிலான மார்பக கண்டங்களைக் கொண்டுள்ளன.]]
**உரோசாவின் விதி** (*Rosa's rule*) என்பது **பரிமாணத்தின் முற்போக்கின் போது மாறுபாடு குறைப்பு உரோசா** **விதி** என்றும் அழைக்கப்படுகிறது. இது உயிரியல் விதிகளுள் ஒன்றாகும். வகைபிரித்தல் குழுவின் மிகவும் பழமையான பிரதிநிதிகள் அல்லது கிளைகளில் உள்ள குணாதிசய மாறுபாட்டிலிருந்து மிகவும் மேம்பட்ட உறுப்பினர்களில் நிலையான தன்மை நிலைக்குச் செல்லும் போக்கை இது கவனிக்கிறது. உரோசாவின் விதிக்கு எடுத்துக்காட்டாக முதிர்வடைந்த (அல்லது *ஹோலாஸ்பிட்கள்*) கேம்ப்ரியக்கால டிரைலோபைட் சிற்றினங்களில் மார்பு கண்ட எண்ணிக்கையில் மாறுபாடு உள்ளது. ஓர்டோவிசியக் கால பேரினங்கள், குடும்பங்கள் மற்றும் துணைப்பிரிவுகளில் மார்பக கண்ட எண்ணிக்கை மாறாமல் உள்ளன. இவ்வாறு, பரிணாம வளர்ச்சியின் போது வகைப்பாட்டுக் குழுக்கள் தனி இனங்களிடையே கண்டங்களின் எண்ணிக்கை குறைவதைக் காணலாம். இந்த விதி இத்தாலியப் பழங்கால ஆராய்ச்சியாளர் டேனியல் உரோசாவின் பெயரால் அழைக்கப்படுகிறது.
# பைலோஸ்

**பைலோஸ்** (*Pylos*, ), வரலாற்று ரீதியாக **நவரினோ** என்றும் அழைக்கப்படுகிறது, இது கிரேக்கத்தின் பெலோபொன்னீஸ், மெசேனியாவில் உள்ள ஒரு ஊர் மற்றும் முன்னாள் நகராட்சி ஆகும். 2011 உள்ளூர் அரசாங்க சீர்திருத்தத்திற்குப் பிறகு, இது பைலோஸ்-நெஸ்டோராஸ் நகராட்சியின் ஒரு பகுதியாக மாற்றப்பட்டது. அந்த நகராட்சியின் தலைமையகமாவும், நகராட்சியின் ஒரு அலகாகவும் பைலோஸ் உள்ளது. இது முன்னாள் பைலியா மாகாணத்தின் தலைநகராக இருந்தது. இது நவரினோ விரிகுடாவில் உள்ள முக்கிய துறைமுகமாகவும் உள்ளது. இதன் அருகில் கியாலோவா, பைலா, எலாயோஃபைட்டோ, ஷினோலாக்கா, பலயோனெரோ ஆகிய நகரங்கள் உள்ளன. பைலோசில் 2,345 மக்கள் வசிக்கின்றனர், பைலோஸ் நகராட்சி அலகில் 5,287 (2011) மக்கள் வசிக்கின்றனர். நகராட்சி அலகு 143.911 கி.மீ. <sup>2</sup> பரப்பளவைக் கொண்டுள்ளது.  
புதிய கற்காலத்திலிருந்து பைலோசில் மக்கள் வசித்துவருகின்றனர். இது மைசீனியன் கிரேக்கத்தில் ஒரு குறிப்பிடத்தக்க இராச்சியமாக இருந்தது. ஓமரின் இலியாடில் உள்ள *பைலோசின்* அரசரான நெஸ்டரின் பெயரிடப்பட்ட " நெஸ்டர் அரண்மனை " என்று அழைக்கப்படும் கட்டடத்தின் எச்சங்கள் அருகிலேயே அகழ்ந்து கண்டறியப்பட்டன. பாரம்பரி காலங்களில், இந்த இடம் மக்கள் வசிக்காத இடமாக இருந்தது, ஆனால் பெலோபொன்னேசியன் போரின் போது கிமு 425 இல் பைலோஸ் சமரின் தளமாக மாறியது. அதன்பிறகு, 13 ஆம் நூற்றாண்டு வரை பைலோஸ் குறிப்பிடப்படவில்லை. அது அச்சேயாவின் பிராங்கிஷ் வேள்புல அரசின் ஒரு பகுதியாக மாறியது. *போர்ட்-டி-ஜோங்க்* அல்லது அதன் இத்தாலிய பெயரான *நவரினோ* ஆகியவற்றால் அதிகளவில் அறியப்பட்டது, 1280களில் ஃபிராங்க்ஸ் அந்த இடத்தில் பழைய நவரினோ கோட்டையைக் கட்டினார். பைலோஸ் 1417 முதல் 1500 வரை வெனிஸ் குடியரசின் கட்டுப்பாட்டின் கீழ் வந்தது, அது உதுமானியப் பேரரசால் கைப்பற்றப்பட்டது. உதுமானியர்கள் பைலோஸ் மற்றும் அதன் விரிகுடாவை கடற்படை தளமாக பயன்படுத்தினர். மேலும் அங்கு புதிய நவரினோ கோட்டையை கட்டினார்கள். 1821 இல் கிரேக்க விடுதலைப் போர் வெடிக்கும் வரை, 1685-1715 இல் புதுப்பிக்கப்பட்ட வெனிஸ் ஆட்சி மற்றும் 1770-71 இல் உருசிய ஆக்கிரமிப்பு ஆகியவற்றைத் தவிர்த்து, இப்பகுதி உதுமானியர் கட்டுப்பாட்டின் கீழ் இருந்தது. எகிப்தின் இப்ரறாகீம் பாசா 1825 இல் உதுமானியர்களுக்ககாக இதை மீட்டெடுத்தார். ஆனால் 1827 நவரினோ போரில் டர்கோ-எகிப்திய கடற்படையின் தோல்வி மற்றும் 1828 மோரியா போர்ப் பயணத்தின் பிரெஞ்சு இராணுவ தலையீடு போன்றவை இப்றாகீமை பெலோபொன்னீசீலிருந்து விலக்கவைத்து, கிரேக்க விடுதலையை உறுதிப்படுத்தியது. தற்போதைய நகரம் 1829 முதல் மோரியா படையெடுப்பின்போது இராணுவ பொறியாளர்களால் கோட்டைச் சுவர்களுக்கு வெளியே கட்டப்பட்டது. மேலும் 1833 இல் அரசின் ஆணையால் *பைலோஸ்* என்ற பழைய பெயர் மீண்டும் சூட்டப்பட்டு பழைய பெயர் மீட்கப்பட்டது.
# கிரோப்பிவ்னிட்ஸ்கி நகரம்

**கிரோப்பிவ்னிட்ஸ்கி** (**Kropyvnytskyi**) உக்ரைன் நாட்டின் நடுப்பகுதியில் அமைந்த கிரோவோக்ராட் மாகாணத்தின் நிர்வாகத் தலைமைட நகரம் ஆகும். இன்ஹல் ஆற்றின் கரையில் அமைந்த கிரோப்பிவ்னிட்ஸ்கி நகரத்தின் 2021-ஆம் ஆண்டின் மக்கள் தொகை 2,22,695 ஆகும்.
# கிரோப்பிவ்னிட்ஸ்கி நகரம்

## மக்கள் தொகை பரம்பல்

2001-ஆம் ஆண்டின் உக்ரைன் மக்கள் தொகை கணக்கெடுப்பின்படி,இந்நகரத்தின் மக்கள் தொகையில் உக்குரேனிய மொழி பேசுப்வர்கள் 85.8%, உருசிய மொழியினர் 12.0%, பெலருசிய மொழியினர் 0.5% மற்றும் பிற மொழியினர் 1.7% உள்ளனர்.
# கிரோப்பிவ்னிட்ஸ்கி நகரம்

## தட்ப வெப்பம்

குளிர்காலத்தில் குறைந்த குளிரும், கோடைக்காலத்தில் குறைந்த வெப்பமும் கொண்டது. சனவரி மாதத்தின் சராசரி வெப்பம் , சூலை மாதத்தின் சராசரி வெப்பம் ஆகும்.
# கிரோப்பிவ்னிட்ஸ்கி நகரம்

## இதனையும் காண்க

- கிரோவோக்ராட் மாகாணம்
# தித்திவங்சா ஏரி

**தித்திவங்சா ஏரி** அல்லது **தித்திவங்சா ஏரிப் பூங்கா** (ஆங்கிலம்: *Titiwangsa Lake Park*; மலாய்: *Taman Tasik Titiwangsa*); என்பது மலேசியா, கோலாலம்பூர், தித்திவங்சா பகுதியில் உள்ள ஓர் ஏரிப் பூங்கா.  
கோலாலம்பூர் மாநகரின் வடகிழக்குப் புறநகரில் ஜாலான் குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். இங்குதான் தித்திவாங்சா ஏரிப் பூங்காவும் உள்ளது.  
1970-ஆம் ஆண்டுகளுக்கு முன்னர் கோலாலம்பூரில் இருந்து பகாங் மாநிலத்தின் தலைநகர் குவாந்தான் நகருக்கு இந்தச் சாலையில் தான் செல்வார்கள். அதனால்தான் இந்தச் சாலைக்கு ஜாலான் பகாங் அல்லது ஜாலான் குவாந்தான் என்று பெயர்.
# தித்திவங்சா ஏரி

## வரலாறு

தித்திவங்சா பகுதியில் ஒரு பெரிய மத்திய ஏரி உள்ளது. அதுதான் இந்த தித்திவங்சா ஏரி. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் மிகையாக நடைபெற்றன. பின்னர் அந்த ஈயக் குட்டைகள் எல்லாம் சுத்தம் செய்யப்பட்டு ஒரு பெரிய பூங்காவாக மாற்றப்பட்டது.  
தித்திவங்சா ஏரிப் பூங்கா 46.13 ஹெக்டேர் அல்லது 114 ஏக்கர் பரப்பளவைக் கொண்டது. இது கோலாலம்பூர் நகர மையத்தில் இருந்து 3 கி.மீ. தொலைவில் அமைந்துள்ளது. மலேசியாவின் முன்னாள் பிரதமர் துன் உசைன் ஓன் அவர்களால் 1980 பிப்ரவரி 1-ஆம் தேதி அதிகாரப்பூர்வமாக திறக்கப்பட்டது.
# தித்திவங்சா ஏரி

## பொது

தித்திவங்சா ஏரிப் பூங்காவில் சீர் ஓடல் வழிகள் (Jogging Tracks); மிதிவண்டி வழிகள் (Cycling Tracks), படகோட்ட வசதிகள் (Kayaking), குதிரை சவாரி வசதிகள், மின்னலைக் கட்டுப்பாட்டு கார் பந்தய தடங்கள் (Radio Control Car Racing Tracks) போன்ற வசதிகள் உள்ளன.